b'\n_START_ARTICLE_\nKunene (reka)\n_START_SECTION_\nPredlagani jez za hidroelektrarno\n_START_PARAGRAPH_\nNamibijska vlada je v poznih 90-ih predlagala gradnjo jezu Epupa, spornega jezu za hidroelektrarno na reki Kunene. Leta 2012 sta vladi Namibije in Angole objavili na\xc4\x8drte za gradnjo skupnega jezu Orokava v  gorah Baynes. Jez bi ogro\xc5\xbeal lokalni ekosistem in s tem gospodarstvo lokalne etni\xc4\x8dne skupine Himbe. Februarja 2012 so vodje Himbov  poslali  Afri\xc5\xa1ki uniji in Uradu visokega komisarja za \xc4\x8dlovekove pravice (OHCHR) Zdru\xc5\xbeenih narodov  Izjavo o najbolj prizadetih ljudstvih Ovahimbi, Ovatvi, Ovatjimbi in Ovazembi zaradi jezu Orokave, ki navaja ostre ugovore poglavarjev Himbov in skupnosti, ki prebivajo v bli\xc5\xbeini reke Kunene, proti jezu._NEWLINE_Septembra 2012 je posebni poro\xc4\x8devalec Zdru\xc5\xbeenih narodov o pravicah domorodnih ljudstev obiskal Himbe, da bi spoznal njihove skrbi._NEWLINE_23. novembra 2012 je na stotine Himbov in Zembov iz Omuhonga in regije Epupa protestiralo v Okanguatiju proti gradnji jezu na reki Kunene v gorah Baynes v Namibiji, nara\xc5\xa1\xc4\x8danju rudarske dejavnosti na njihovih tradicionalnih zemlji\xc5\xa1\xc4\x8dih in se prito\xc5\xbeilo zaradi kr\xc5\xa1enja \xc4\x8dlovekovih pravic nad njimi._NEWLINE_25. marca 2013 je ve\xc4\x8d kot tiso\xc4\x8d Himbov in Zembov korakalo v Opuwo, da bi znova opozorili na na\xc4\x8drte Namibije za gradnjo jezu Orokave, ker so na\xc4\x8drtovali gradnjo brez posvetovanja z avtohtonim prebivalstvom, ki ne sogla\xc5\xa1a z gradbenimi na\xc4\x8drti.\n_START_SECTION_\nZanimivosti\n_START_PARAGRAPH_\nTuristi pogosto kampirajo ali so nastanjeni v po\xc4\x8ditni\xc5\xa1kih hi\xc5\xa1icah v Epupi. Ponujajo vodne \xc5\xa1porte na reki, rafting in vo\xc5\xbenjo s kanuji. V soteski rastejo stara drevesa baobab. Urejena je tudi privla\xc4\x8dna razgledna to\xc4\x8dka visoko nad vasjo in slapovi.'